Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: kiadására irányul, akkor az 1957. évi IV. törvény elõírásait kell alkalmazni az ügyintézési határidõ
Paragraph Index: 405

k) a fõjavítás során bekövetkezett biztonságot érintõ események és azok kezelésének összefoglalását. 4.072. A 4.071. a)–c) pontjai szerinti dokumentációt és az indítás engedélykérelmét a blokk fûtõelem cseréjével járó tervezett leállása elõtt 2 héttel, míg a többi pont szerinti dokumentációt az aktív zóna tervezett kritikussá tételét megelõzõen 1 héttel, a benyújtást megelõzõ 2 nappal elõtti állapotnak megfelelõ tartalommal kell benyújtani. 4.073. A kérelmet megalapozó dokumentációt a tartalmi követelményekben megfogalmazott elvárások szerint olyan részletességgel és mélységben kell elkészíteni, hogy az alapján a Hatóság a követelmények és elõírások teljesülésének független felülvizsgálatát és értékelését el tudja végezni. 4.10. AZ ENGEDÉLYKÉRELMEKKEL ÉS AZ ENGEDÉLYEKKEL KAPCSOLATOS EGYÉB ELÕÍRÁSOK 4.074. Az átalakítás, javítás vagy a fûtõelem cserét követõ blokkindítás iránti kérelmet az Engedélyes köteles a Hatósághoz benyújtani. 4.075. A kérelmet megalapozó dokumentációt a kérelmezõnek magyar nyelven, a változtatások könnyû kezelését és követhetõségét biztosító formában, az eljárásban résztvevõ szakhatóságok számán felül további 2 példányban kell benyújtania. A kérelmet és mellékleteit úgy kell összeállítani, hogy az Engedélyes és a benyújtott dokumentáció készítõi részérõl az arra feljogosított személyek részleteiben és összességében is egyértelmûen, ellenõrizhetõ módon igazolják az átadott dokumentáció hitelességét. A kérelmet megalapozó dokumentáció mûszaki számításokat, mérési adatokat stb. tartalmazó részei indokolt esetben a Hatóság egyetértése mellett más nyelven is benyújthatók. Ez esetben az idegen nyelvû dokumentáció tartalmának összefoglalását, a dokumentáció megállapításainak és következtetéseinek fordítását csatolni kell az engedélykérelemhez. Az Engedélyesnek mûködtetnie kell egy olyan eljárást, amely biztosítja, hogy az Engedélyes és alvállalkozói a hatósági határozatban rögzített jogosultságokat és kötelezettségeket csak olyan dokumentumok alapján végzik, amelyek a hatósági döntés alapjául szolgáló dokumentumokkal mindenben azonosak. Az azonosság ellenõrzött voltát fel kell tüntetni a dokumentumokon. 4.076. A kérelmet megalapozó dokumentáció a Hatósággal egyeztetett szövegszerkesztõi környezetben, korszerû adathordozón (CD, floppy disk) is beadható, de ebben az esetben biztosítani kell az adathordozón levõ információ megváltoztathatatlanságát. A korszerû adathordozót a 4.075. pont szerinti példányban, a korszerû adathordozón levõ információt 1 példányban kinyomtatva kell benyújtani a Hatósághoz. 4.077. A Hatóság vizsgálja, hogy a kérelem és az azt megalapozó dokumentáció megfelel-e a Nukleáris Biztonsági Szabályzatokban és más hatályos jogszabályban meghatározott követelményeknek. Hiányosság esetén az Engedélyest határidõ kitûzésével hiánypótlásra szólítja fel. 4.078. Az engedélykérelmet megalapozó dokumentáció 2 példányát, vagy ha a megalapozás korszerû adathordozón került benyújtásra, akkor 1 példány nyomtatott dokumentációt és 2 példány korszerû adathordozót a Hatóság a kérelemnek helyt adó eljárás befejezése után saját irattáraiban helyez el. A kérelem elutasítása, visszavonása vagy az eljárás megszüntetése esetén a Hatóság 1 példányt irattároz, a többi példányt az Engedélyesnek visszaküldi. 4.079. Az engedélyt megalapozó, a Hatóságnál tárolt dokumentációban foglaltaktól eltérni, amenynyiben az eltérést hatósági engedélyezési kötelezettség terheli, csak a Hatóság engedélye alapján lehetséges. 4.080. Nem hatósági engedélyköteles módosítás esetén a hatósági engedélyt megalapozó dokumentációtól való eltérést az Engedélyes a Hatóságnak köteles bejelenteni. A bejelentést az Engedélyes a módosított dokumentum (engedélyesi döntés és a döntést megalapozó dokumentáció) 1 példányának a Hatóság részére – a módosítást követõ 15 napon belül, de még a tevékenység megkezdése elõtt – történõ benyújtással teljesíti.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes